مەلا شەریف ڕەنگەڕێژانی

مەلا شەريف ڕەنگەڕێژانى :(١٩٢٥-١٩٧٦) شاعیر و نووسەر و وەرگێڕ و چالاكوانی سیاسی

 سەرەتای ژیان و خوێندنی 
وێنۆک|مەلا شەريف ڕەنگەڕێژانى
مەلا محەمەد شەریف کوڕی مەلا عوسمان کوڕی مەلا عەبدولکەریمی ڕەنگەڕێژانییە، ١٩٢٥ لە ھەولێر لەدایک بووە. سەرەتا لای بابی دەستی داوەتە خوێندن لە دێی (یەدی قزلەر). کە بابی لە ١٩٣٤دا مردووە، بە ماڵەوە ھاتوونە ھەولێر. لەوێ درێژەی بە خوێندنی مزگەوت داوە و لای مەلا ساڵحی کۆزەپانکە گەیشتووەتە پلەی مەلایەتی، بەڵام ئیجازەی وەرنەگرتووە.گۆڤاری گەلاوێژ (بەرگی یازدەهەم / بەشی یەكەم ) ژیاننامە و پێڕست ، ل 8080 - 8081 ، ئامادەكردنی ( سدیق ساڵح ، ڕەفیق ساڵح ، عبدوڵڵا زەنگەنە ) لە بڵاوكراوەكانی بنكەی ژین بۆ بووژاندنەوەی كەلەپووری و بەڵگەنامەیی و ڕۆژنامەوانیی كوردی . کەریم شارەزا، مەلا شەریفی ڕەنگەڕێژانی ١٩٢٥-١٩٧٦، ئینسکلۆپیدیای ھەولێر، ب١٠، ل٤٥٠١-٤٥٠٢؛ د. ئازاد عوبێد ساڵح، ژیان و تێکۆشانی مەلا محەمەد شەریف عوسمانی رەنگەڕێژانی ١٩٢٥-١٩٧٦، گۆڤاری "ئەکادیمی"، ھەولێر، ژمارە ٢٢، ٢٠١٢، ل٢٤١-٣٠٠.

 چالاكی سیاسی 
مەلا شەریف لە ساڵی ١٩٤٢ بەدواوە چووەتە ڕیزی دەستەی شیوعییەکانی (الى الأمام) لە ھەولێر، ئەوجا ناو (کۆمەڵی میللەت) و باڵی (القاعدە)ی حیزبی شیوعیی عیراق. بەشداری یەکەم کۆنفرانسی حیزبی شیوعیی عیراق بووە و کراوەتە بەرپرسی بڵاوکراوەی "ئازادی"ی لقی کوردی. لە یەکەم کۆنگرەی حیزبدا بە ئەندامی کۆمیتەی ناوەندی ھەڵبژێردراوە. ١٩٤٧ وازی لە حیزبی شیوعی ھێناوە. ١٩٤٩ گیراوە و ماوەیەک خراوەتە زیندان. پاشتر ئەندامی یەکەم کۆنگرەی یەکێتیی نووسەرانی کورد بووە لە بەغدا.  

 ژیانی هاوسەرگیریی 
ساڵانی پەنجای سەدەی ڕابوردوو خێزانی پێک ھێناوە و تاسەر ژیانێکی ھەژارانەی گوزەراندووە. 

 كاری پیشەیی 
کاری وەک کاتبیی لای بازرگانانی ھەولێر و دووکانداری و بەرگ تێگریی کتێب و وەرگێڕیی لە ڕادیۆی کوردیی بەغدا (١٩٦٨-١٩٦٩) و کرێکاریی کردووە. دواجار ١/١٠/١٩٧٤ بە فەرمانبەر لە چاپخانەی شارەوانیی ھەولێر دامەزراوە.  

 كۆچی دوایی 
ئێوارەی ٢٨/٤/١٩٧٦ بە جەڵتەی دڵ کۆچیدواییی کردووە. 

 بەرهەمەكانی 
مەلا شەریف شاعیر و نووسەر و وەرگێڕ بووە ،چەند دەستنووسێکیشی لەپاش بەجێماوە . 

لە بەرھەمەکانی: 

 ١٤ی تەمووز 
 الصداقة العربية الكردية، الموصل، 1958
 توما بوا، لمحة عن الأكراد وحالتهم الاجتماعية والأدبية والثقافية وفصل خاص عن الفولكلور الكردي (ترجمة)، مطبعة النعمان- النجف، 1973.

 سەرچاوەکان